ডব্লিউটিসির সঙ্গে থেকে কাজ করবে চট্টগ্রামের জাহাজ মালিকরা
প্রচ্ছদ » App Home Page ডব্লিউটিসির সঙ্গে থেকে কাজ করবে চট্টগ্রামের জাহাজ মালিকরা
প্রতিনিধি । ১৬ মে, ২০১৭ ৯:২৮ অপরাহ্ণ	বাংলাদেশের লাইটারেজ জাহাজের মালিকদের সংগঠন ওয়াটার ট্রান্সপোর্ট সেলে (ডব্লিউটিসি) পুনরায় ফিরে আসার সিদ্ধান্ত নিয়েছে ইনল্যান্ড ভ্যাসেল ওনার্স এসোসিয়েশন অব চিটাগং (আইভোয়াক)। আজ মঙ্গলবার দুপুরে চট্টগ্রামে ঢাকার জাহাজ মালিকদের উপস্থিতে অনুষ্ঠিত এক বৈঠকে তারা এ সিদ্ধান্ত নেন।
লাইটারেজ জাহাজ।
গত ১৪ মে চট্টগ্রামের একটি হোটেলে আয়োজিত এক সভায় সামান্য বিষয়কে কেন্দ্র করে ডব্লিউটিসির ৩ সংগঠনের মধ্যে চট্টগ্রামের ইনল্যান্ড ভ্যাসেল ওনার্স অ্যাসোসিয়েশন অব চিটাগাং (আইভোয়াক) বেরিয়ে আলাদা সংগঠন করার সিদ্ধান্ত নিয়েছিল।
তবে আজ ঢাকার জাহাজ মালিকরা চট্টগ্রামে আসলে দুই পক্ষের সমঝোতা বৈঠকে আবারও এক হয়ে কাজ করার সিদ্ধান্ত নিয়েছে।
চট্টগ্রাম বন্দরের নিরাপত্তা পরিচালকের কার্যালয়ে এই সমঝোতা বৈঠক অনুষ্ঠিত হয়। বৈঠকে বন্দরের নিরাপত্তা পরিচালক লেফটেন্যান্ট কর্নেল আব্দুল গাফ্ফার চৌধুরী দুই পক্ষের কথা শুনে পরে তিনি উভয় পক্ষকে ডব্লিউটিসিতে থেকে কাজ করার অনুরোধ জানান।
লেফটেন্যান্ট কর্ণেল আব্দুল গাফ্ফার চৌধুরী বলেন, আপনারা আজ এই বৈঠকে আপনাদের দ্বন্দ্বের বিষয়টি স্বীকার করেছেন। আসলে আমার মনে হয় বিষয়টি ভুল বুঝাবুঝি ছিল। আমরা চাই জাহাজ মালিকরা ডব্লিউটিসিতে থেকে এক হয়ে কাজ করুক। ডব্লিউটিসি শক্তিশালী হলে আপনাদেরই (জাহাজ মালিক) লাভ।
‘চট্টগ্রাম বন্দরে শ্রমিক ধর্মঘটের সমাধান আজই’
বাড়ছে লাইটারেজ জাহাজের ভাড়া
লাইটারেজ সংকট, আটকা ৩ লাখ টন ইউরিয়া
আম উৎপাদনে বিশ্বে বাংলাদেশ ৭ম
ট্যাগঃ লাইটারেজ